বিশেষ সূত্ৰৰ পৰা লাভ কৰা তথ্যৰ ভিত্তিত কোকৰাঝাৰ আৰক্ষীয়ে অভিযান চলাই চোৰাং গৰু ভৰ্তি য়ু পি-১২ টি-৩৭৯৫ নম্বৰৰ ট্ৰাকখন চিমুলতাপু আৰক্ষী নীৰিক্ষণ চকীত আটক কৰে।
আৰক্ষীয়ে ট্ৰাকখন জব্দ কৰাৰ সময়ত ট্ৰাকখনৰ আধা অংশ খালী হৈ আছিল আৰু আধা অংশ প্লাষ্টিকেৰে ঢাকি ৰখা অৱস্থাত আছিল।
আৰক্ষীৰ দলটোৱে ট্ৰাকখনৰ ভিতৰত প্ৰৱেশ কৰি প্লাষ্টিকৰ বেৰখন আতৰাই দিয়াত ট্ৰাকৰ ভিতৰত থকা গৰু সমূহ উদ্ধাৰ হয়।
এই ঘটনাৰ সৈতে আৰক্ষীৰ দলটোৱে দুগৰাকী ব্যক্তিক ট্ৰাকখনৰ পৰা আটক কৰে। আটক হোৱা ব্যক্তি দুগৰাকীয়ে প্ৰয়োজনীয় তথ্য দাঙি ধৰাত বিফল হয়।
